[{"text_idx": "#000000", "text": "100 aastat Eesti ilma (teenistust)"}, {"text_idx": "#000001", "text": "Vaatamata sellele, et o\u0303hutemperatuuri o\u0308o\u0308pa\u0308evane keskmine on pu\u0308sinud juuli alguses 2 kuni 3\u00b0C Eesti normist (17,4\u00b0C) madalamal ning me ko\u0303ik ootame kompensatsiooniks soojemat ilma, on reaalsus hoopis vastupidine: o\u0303hk jaheneb veel."}, {"text_idx": "#000002", "text": "Jahedusel aitab siia jo\u0303uda praegu Venemaal po\u0308o\u0308rlev madalro\u0303hkkond, mille po\u0303hjaserv Po\u0303hja-Ja\u0308a\u0308merele ulatub ning Arktikast pa\u0308rit o\u0303hu kirdetuule abil u\u0308le Koola poolsaare Soome ja Eesti kohale sikutab. Valge mere u\u0308mbruses vo\u0303ib juulikuus isegi lumi vo\u0303i siis va\u0308hemalt lo\u0308rts hetkeks maha tulla."}, {"text_idx": "#000003", "text": "Eestis to\u0303usevad ta\u0308nased (11.07) pa\u0308evamaksimumid ku\u0308ll mo\u0303o\u0303dukasse ko\u0303rgusesse (13..18\u00b0C), kuid ja\u0308rgnev o\u0308o\u0308 (12.07) toob kaasa o\u0303hutemperatuuri languse mitmel pool sisemaal 3..5\u00b0C-ni ning sooja armastavate taimede omanikud peaks igaks juhuks arvestama 0\u00b0C la\u0308hedale langeva maapinna temperatuuriga."}, {"text_idx": "#000004", "text": "Na\u0308dalavahetusel o\u0303humass soojeneb mo\u0303nevo\u0303rra, kuid see vo\u0303tab aega, va\u0308hemalt u\u0308he o\u0308o\u0308 (13.07). Seeja\u0308rel tuleb mo\u0303elda positiivselt, et pool suve on ju veel ees!"}]